**Regler for ventelisten i Rønhøjgård**

1. Der findes 2 ventelister. En intern og en ekstern. Alle på den interne venteliste har fortrinsret i forhold til dem der står på den eksterne venteliste. På den interne venteliste kan kun optages personer, der allerede har en have i Rønhøjgård. (Man kan kun have ét lejemål i Rønhøjgård, så man skal automatisk sætte sit hus til salg, hvis man køber et andet hus). De følgende punkter gælder for begge ventelister.
2. Det koster 250,00 kr.at blive skrevet på ventelisten, og dette skal ske ved personligt fremmøde og betaling via MobilePay.
3. **Vigtigt, hvis man ønsker at være mere end 1 ejer**

Hvis man ønsker at kunne være 2 ejere af det hus man køber, og man hverken er gift, i registreret parforhold, har været samboende i mindst 2 år, eller er forældre/barn, skal begge personer skrives på ventelisten samtidig. Dette gælder altså hvis man er kærester, der ikke bor sammen, eller blot venner eller lignende. Det gælder også, hvis man, efter man har købt, finder ud af at man ønsker at vennen/kæresten skal være medejer.

1. Det koster 150,00 kr. at bevare sin plads på ventelisten. Beløbet betales via MobilePay eller bankoverførsel hvert år i marts måned. Der sendes mail ud til alle med betalingsfrist. Hvis indbetalingen ikke er modtaget til betalingsfristen, bliver man slettet fra ventelisten.
2. Man skal være myndig for at kunne købe et hus i Rønhøjgård, men man må gerne skrives på ventelisten inden man bliver myndig.
3. Fra man bliver kontaktet af ventelistens administrator til man beslutter sig for, om man er interesseret i at købe, må der max gå 8 dage. Herefter frafaldes retten til at købe, og købere længere nede på ventelisten får mulighed for at købe. Bemærk at der typisk vil være flere (ca 30) som samtidig får tilbud om at vise interesse for at købe, så man kan ikke være sikker på at man får lov til at købe, hvis der er nogen, der står foran på ventelisten. Meddelelse om interesse for køb skal gives til ventelistens administrator pr. e-mail (alternativt pr. telefon - hvis man undtagelsesvis ikke har nogen e-mail).
4. Det er åbent for alle, der har vist interesse, hvilket bud, der er det højeste, og det er tilladt at byde flere gange - selvfølgelig med den fulde pris som det maksimale
5. Sælger er kun forpligtet til at sælge til en fra ventelisten, hvis vedkommende ønsker at købe huset til fuld pris.
6. Ved hver vurdering med henblik på salg, skal huset efterfølgende præsenteres for den aktuelle venteliste. Dette gælder altså også ved genvurderinger, hvor et hus ikke er blevet solgt efter en tidligere vurdering, og evt. har været frigivet til salg udenfor ventelisten (fordi ingen på den daværende venteliste var interesseret). Et hus, der har været frigivet til salg udenfor ventelisten, skal således ved en genvurdering præsenteres for den aktuelle venteliste og kan ikke sælges uden for ventelisten, før den aktuelle venteliste har været igennem.
7. Man kan ikke automatisk blive overført fra den eksterne venteliste til den interne venteliste, når man køber et hus. Det kræver stadig opskrivning i april, men man nøjes med at betale for en forlængelse - altså 150,00 kr.
8. Når man har købt via ventelisten, mister man sin plads på ventelisten og kan først blive skrevet på den interne venteliste når der er åbnes for opskrivninger. Dette gælder både når man køber via den interne og den eksterne venteliste. Man bliver altså betragtet som en ny person, der ikke har stået på ventelisten før (bortset fra at man nøjes med at betale 150,00 kr.), og man bliver skrevet op efter først til mølle-princippet - altså efter dem der står på den interne venteliste og ikke har købt, og som vælger at betale for at bevare deres plads.
9. I tilfældet af at der ikke er indgået aftaler om pris for løsøre, har sælger ret til at sælge ud af løsøret inden overtagelse, og køber er forpligtet til at overtage resten af løsøret uden beregning. Hvis køber ikke accepterer disse vilkår, kan vedkommende undlade at købe, og huset kan tilbydes til den næste på listen.
10. Inden en købsaftale er underskrevet, har sælger mulighed for at fortryde at sælge. I så fald kan vedkommende gratis sætte huset til salg igen, når der er gået mindst tre måneder fra den dato hvor sælger fortrød at sælge. Dette nye salg skal præsenteres for hele ventelisten igen.

**Arbejdsgang**

1. Administrator modtager fra sælger en beskrivelse (inklusiv evt. billeder) af huset samt oplysninger om, hvordan sælger kan kontaktes af de potentielle købere.
2. Administrator sender mail ud (ringer) til de øverste (ca. 30) på ventelisten (den interne har højst prioritet) med oplysninger om pris, have og kontaktoplysninger på sælger. Desuden medsendes vurderingsrapporten, som ligger til grund for prisen, og evt. billeder. Hvis ingen ønsker at købe (når de 8 dage er gået), kontaktes de næste 30 på listen.
3. Kommunikationen foregår primært via e-mail (undtagelsesvis pr. telefon, hvis den potentielle køber ikke har e-mail)
4. Administrator sender besked til ejendomsmægleren og sælger om, hvem der har fået lov til at købe - evt. at salget er givet frit (ingen interesse fra ventelisten).
5. Herefter tager sælger kontakt til ejendomsmægleren som varetager og svarer på spørgsmål om det videre forløb.